JELSA d.d.

Jelsa, Jelsa 246

MBS 060004761

OIB 51177655549

Temeljem članka 277. stavak 2. Zakona o trgovačkim društvima (111/1993, 34/1999, 121/1999, 52/2000, 118/2003, 107/2007, 146/2008, 137/2009, 111/2012, 125/2011, 68/2013, 110/2015, 40/2019), Uprava trgovačkog društva JELSA d.d., sa sjedištem u Jelsi, Jelsa 246 (dalje u tekstu: Društvo), dana 11.02.2022. godine donijela je Odluku o sazivanju Glavne skupštine, te s tim u svezi objavljuje sljedeći poziv

**GLAVNA SKUPŠTINA**

trgovačkog društva JELSA d.d., sa sjedištem u Jelsi, Jelsa 246, saziva se za dan 24.03.2022. godine u 14,00 sati u prostorijama Hrvatskog saveza slijepih, Draškovićeva 80, Zagreb.

I. Dnevni red Glavne skupštine:

1. **Otvaranje Glavne skupštine i utvrđivanje broja nazočnih dioničara i opunomoćenika dioničara;**
2. **Razmatranje godišnjih financijskih izvješća i konsolidiranog godišnjeg financijskog izvješća za 2020. godinu, razmatranje godišnjeg izvješća Uprave o stanju Društva i ovisnih društava za 2020. godinu, izvješća Nadzornog odbora te izvješće revizora Društva;**
3. **Donošenje odluke o pokriću gubitka za poslovnu 2020. godinu;**
4. **Donošenje odluke o davanju razrješnice ranijem predsjedniku uprave Društva Laszlu Attili Kerekesu za 2020. godinu;**
5. **Donošenje odluke o davanju razrješnice prethodnom predsjedniku uprave Društva Milosu Milicsevicsu za 2020. godinu;**
6. **Donošenje odluke o davanju razrješnice članu uprave Društva Lovorku Stipišiću za 2020. godinu;**
7. **Donošenje odluke o davanju razrješnice članovima Nadzornog odbora Društva za 2020. godinu;**
8. **Donošenje odluke o izboru revizora društva za 2021. godinu;**
9. **Potvrđivanje odluka donesenih na Glavnoj skupštini održanoj dana 31.03.2021. godine u 14,00 sati, pod točkama od Ad 4) do Ad 12) dnevnog reda;**
10. **Donošenje odluke o stavljanju van snage odluke donesene na Glavnoj skupštini održanoj dana 31.03.2021. godine u 14,00 sati, pod točkom Ad 3) dnevnog reda;**
11. **Donošenje odluke o upotrebi dobiti za poslovnu 2019. godinu;**
12. **Donošenje odluke o stavljanju van snage odluke donesene na Glavnoj skupštini održanoj dana 31.03.2021. godine u 14,00 sati, pod točkom Ad 13) dnevnog reda;**
13. **Donošenje odluke o davanju upute Upravi za priznanjem dijela tužbenog zahtjeva u parničnom postupku koji se pred Trgovačkim sudom u Splitu vodi pod posl. br. P-499/2021.**

II. Prijedlozi odluka:

Uprava i Nadzorni odbor predlažu Glavnoj skupštini Društva donošenje odluka pod točkama 3. do 12. Dnevnog reda Glavne skupštine kako slijedi:

Ad 3.

*"Gubitak Društva ostvaren u poslovnoj 2020. godini u ukupnom iznosu od 3.103.899,40 kn pokrit će se iz dobiti ostvarene narednih godina.“*

Ad 4.

"*Ranijem predsjedniku Uprave Društva Laszlu Attili Kerekesu ne daje se razrješnica kojom se odobrava njegov rad u 2020. godini."*

Ad 5.

"*Prethodnom predsjedniku Uprave Društva Milosu Milicsevicsu ne daje se razrješnica kojom se odobrava njegov rad u 2020. godini."*

Ad 6.

*"Daje se razrješnica članu Uprave Društva Lovorku Stipišiću kojom se odobrava njegov rad u 2020. godini."*

Ad 7.

*„I. "Daje se razrješnica članu Nadzornog odbora Društva Támás Vitézy, OIB: 97749070873, Mađarska, Budimpešta, Máramaros u. 47. kojom se odobrava njegov rad u 2020. godini."*

*„II. "Daje se razrješnica članu Nadzornog odbora Društva János Cseszlai, OIB: 90760216401, Mađarska, 1052 Budapest, Semmelweis u. 17/1. kojom se odobrava njegov rad u 2020. godini."*

*„III. "Ne daje se razrješnica članu Nadzornog odbora Lidia Deme Deže, OIB: 86397000627, Hrvatska, Šibenik, Šibenskih vatrogasaca 3. kojom se odobrava njen rad u 2020. godini."*

Ad 8.

*"Za revizora Društva za 2021. godinu imenuje se REVIZIJA ŠTOKOV d.o.o.za revizijske poslove, Zadar, Polačišće 2/II“*

Ad 9.

 *„Potvrđuju se odluke donesene na Glavnoj skupštini Društva održanoj dana 31.03.2021. godine u 14,00 sati, pod točkama od Ad 4) do Ad 12) dnevnog reda, i to odluke:*

Ad 4)

*"Prethodnom predsjedniku Uprave Društva Laszlu Attili Kerekesu ne daje se razrješnica kojom se odobrava njegov rad u 2019. godini."*

Ad 5)

*"Daje se razrješnica članu Uprave Društva Lovorku Stipišiću kojom se odobrava njegov rad u 2019. godini."*

Ad 6)

 *„I. "Daje se razrješnica članu Nadzornog odbora Društva Támás Vitézy, OIB: 97749070873, Mađarska, Budimpešta, Máramaros u. 47. kojom se odobrava njegov rad u 2019. godini."*

*„II. "Daje se razrješnica članu Nadzornog odbora Društva János Cseszlai, OIB: 90760216401, Mađarska, 1052 Budapest, Semmelweis u. 17/1. kojom se odobrava njegov rad u 2019. godini."*

*„III. "Ne daje se razrješnica članu Nadzornog odbora Lidia Deme Deže, OIB: 86397000627, Hrvatska, Šibenik, Šibenskih vatrogasaca 3. kojom se odobrava njen rad u 2019. godini."*

Ad 7)

*„I. Opoziva se prvi član Nadzornog odbora Društva Tamás Vitézy, OIB: 97749070873, Mađarska, Budimpešta, Máramaros u. 47*

*Za (prvog) člana Nadzornog odbora Društva imenuje se:*

*- gđa.. Edit Ildikó Kulcsár, Mađarska, 9700 Szombathely, Bartók Béla krt. 39.*

 *Mandat imenovanog člana Nadzornog odbora traje 4 godine.*

 *Ova odluka stupa na snagu danom donošenja.*

*„II. Opoziva se drugi član Nadzornog odbora Društva Lidia Deme Deže, OIB: 86397000627, Hrvatska, Šibenik, Šibenskih vatrogasaca 3*

*Za (drugog) člana Nadzornog odbora Društva imenuje se:*

*- gosp. Petar Radić, OIB: 16642858093, Hrvatska, 21465 Jelsa, Jelsa 825.*

 *Mandat imenovanog člana Nadzornog odbora traje 4 godine.*

 *Ova odluka stupa na snagu danom donošenja.*

Ad 8)

*"Za revizora Društva za 2020. godinu imenuje se Šibenski Revicon d.o.o. za reviziju i poslovne usluge Šibenik, Stjepana Radića 44.“*

Ad 9)

 *„I. Ispravlja se omaška pri izradi pročišćenog teksta Statuta temeljem Odluke Nadzornog odbora o usklađenju odredbi Statuta od 04.08.2017.g. te se usklađuje čl. 10. st. 1. Statuta s ostalim odredbama statuta i upisanim temeljnim kapitalom te Odlukom Nadzornog odbora o usklađenju odredbi Statuta od 04.08.2017.g. na način da sada glasi: „Temeljni kapital Društva koji iznosi 74.620.310,00 kn (sedamdeset četiri milijuna šesto dvadeset tisuća tristo deset kuna) podijeljen je na 7.462.031 (sedam milijuna četristo šezdeset dvije tisuće trideset jednu) dionicu koje glase na ime, svaka nominalne vrijednosti od 10,00 (deset) kn.*

*II. Utvrđuje se pročišćeni tekst Statuta Jelsa d.d. i prilaže Odluci i Zapisniku kao njihov sastavni dio.“*

Ad 10)

 *„Nalaže se upravi Društva da pokrene odgovarajuće postupke radi naplate potraživanja Društva prema dužnicima čija dugovanja ukupno prelaze iznos od 5% temeljnog kapitala Društva.“*

Ad 11)

 *„Nalaže se upravi Društva da radi poboljšanja likvidnosti Društva prodaje imovinu Društva čija vrijednost ne prelazi 5% temeljnog kapitala Društva.“*

Ad 12)

 *„I. Mijenja se odredba članka 2. stavka 4. Statuta od 04.08.2017.g. o prijevodu tvrtke društva na engleskom jeziku, na način da navedeni stavak sada glasi: „Tvrtka Društva prevedena na engleskom jeziku glasi: JELSA public limited company for hotel industry.*

*II. Utvrđuje se pročišćeni tekst Statuta Jelsa d.d. i prilaže Odluci i Zapisniku kao njihov sastavni dio.““*

Ad 10.

„*Stavlja se van snage odluka donesena* n*a Glavnoj skupštini Društva održanoj dana 31.03.2021. godine u 14,00 sati, pod točkom Ad 3) dnevnog reda, i to odluka:*

*Ad 3)*

*"Dobit Društva ostvarena u poslovnoj 2019. godini u iznosu od 1.009.451 kn raspoređuje se u zadržanu dobit““.*

Ad 11.

*"Dobit Društva ostvarena u poslovnoj 2019. godini u iznosu od 649.323,77 kn raspoređuje se u zadržanu dobit“.*

Ad 12.

*„Stavlja se van snage odluka donesena na Glavnoj skupštini Društva održanoj dana 31.03.2021. godine u 14,00 sati, pod točkom Ad 13) dnevnog reda, i to odluka:*

 *Ad 13)*

*„Nalaže se upravi Društva da pokrene odgovarajuće postupke radi zaštite žigova „Jelsa Resort“, „Jelsa Hoteli“ i „Hotel Hvar“.“*

Ad 13.

*„Daje se uputa Upravi Društva da prizna dio tužbenog zahtjeva tužitelja u parničnom postupku koji se pred Trgovačkim sudom u Splitu vodi pod posl. br. P-499/2021, protiv Društva, kao tuženika, u dijelu u kojem tužitelj zahtijeva utvrđenje ništetnima odluka Glavne skupštine Društva održane dana 31.03.2021. godine u 14,00 sati, pod točkama Ad 14) i Ad 15) dnevnog reda, i to odluka:*

*Ad 14)*

 *„Nalaže se upravi Društva da pokrene i osigura izradu novih internetskih stranica Društva www.jelsaresort.com i www.hotelhvar.com, koje će, osim za pružanje usluga vezanih za djelatnost Društva, služiti i za obavještavanje dioničara, odnosno, za objavu podataka i priopćenja za koje je propisima ili statutom određeno da se objavljuju. Povijesne obavijesti prenijeti će se s internetske stranice www.jelsadd.com na novu internetsku stranicu www.jelsaresort.com.“*

*Ad 15)*

*"Odobrava se i nalaže Upravi Društva da s marketinškom agencijom Filmive Media Kft iz Mađarske, Budimpešta, sklopi ugovor u pružanju usluga digitalnog i content marketinga, digitalnog oglašavanja, izrade web stranica, te izrade mobilnih i web aplikacija i digitalnih rješenja, na vrijeme od 2 godine.““*

Obrazloženja i podaci uz 2. točku dnevnog reda:

Ad 2.

Sukladno obvezi iz članka 280.a stavka 1. toč. 2. Zakona o trgovačkim društvima, Društvo obavještava dioničare da su temeljem članka 300.d Zakona o trgovačkim društvima, Uprava i Nadzorni odbor Društva utvrdili godišnja financijska izvješća Društva i konsolidirana godišnja financijska izvješća za poslovnu godinu 2020., te Glavna skupština o istima ne donosi odluku.

III. Uvjeti za sudjelovanje i korištenje pravom glasa:

Pozivaju se dioničari društva da sudjeluju u radu Glavne skupštine.

Dioničari mogu opunomoćiti financijske institucije i ovlaštene udruge dioničara te druge osobe za zastupanje na Glavnoj skupštini i dati im obveznu uputu kako da glasuju o predloženoj točki dnevnog reda.

Temeljni kapital Društva iznosi 74.620.310,00 kuna i podijeljen je na 7.462.031 redovne dionice, pojedinačnog nominalnog iznosa od 10,00 kuna, od čega se 1.343.473 dionice u kompjutorskom sustavu Središnjeg klirinškog depozitarnog društva vode s oznakom JLSA-R-A, a 6.118.558 dionica s oznakom JLSA-R-B, kao nematerijalizirani vrijednosni papiri na ime, pri čemu su dionice oznake JLSA-R-A uvrštene na Zagrebačku burzu, a dionice oznake JLSA-R-B nisu.

Svakih 10,00 kuna nominalnog iznosa dionica, odnosno svaka redovna dionica, daje pravo na jedan glas u Glavnoj skupštini.

U skladu sa člankom 27. Statuta Društva i člankom 279. st. 2. Zakona o trgovačkim društvima, na redovitoj godišnjoj glavnoj skupštini Društva imaju pravo sudjelovati i koristiti se pravom glasa svi dioničari kod kojih su kumulativno ispunjene sljedeće pretpostavke:

a) da su posljednjeg dana za prijavu sudjelovanja na Glavnoj skupštini evidentirani kao dioničari u depozitoriju Središnjeg klirinškog depozitarnog društva,

b) da prijave Društvu u pisanom obliku, najkasnije pet (5) dana prije održavanja skupštine, svoju namjeru sudjelovanja na glavnoj skupštini.

Prijave za sudjelovanje dostavljaju se na adresu Društva.

Prijenosi dionica učinjeni unutar roka od petog dana prije održavanja Glavne skupštine pa do dana zaključenja Glavne skupštine ne daju pravo sudjelovanja na sazvanoj Glavnoj skupštini.

Materijali koji služe kao podloga za razmatranje pod točkom 1. do 9. dnevnog reda, dostupni su na uvid svim dioničarima Društva od dana objave ovog poziva sve do dana održavanja glavne skupštine i to u prostorijama uprave Društva, svaki radni dan u vremenu od 9,00 do 13,00 sati.

Dioničari koji zajedno imaju udjele u visini od dvadesetog dijela temeljnog kapitala Društva imaju pravo zahtijevati da se neki predmet stavi na dnevni red Glavne skupštine i da se objavi, uz obrazloženje ili prijedlog odluke. Takve zahtjeve dioničari dostavljaju Društvu na adresu sjedišta Društva te iste Društvo mora primiti najmanje 30 dana prije održavanja Glavne skupštine, u koji rok se ne uračunava dan prispijeća zahtjeva Društvu. Propust prethodno navedenog roka ima za posljedicu da predložene točke dnevnog reda nisu valjano objavljene te se o njima na Glavnoj skupštini ne može odlučivati.

Protuprijedlozi dioničara trebaju biti primljeni u Društvu najmanje 14 dana prije održavanja Glavne skupštine, pri čemu se u taj rok ne uračunava dan prispijeća protuprijedloga Društvu. Ako se dioničar ne koristi spomenutim pravom, to nema za posljedicu gubitak prava na stavljanje protuprijedloga na Glavnoj skupštini.

Na Glavnoj skupštini Uprava mora svakom dioničaru na njegov zahtjev dati obavještenja o poslovima Društva ako je to potrebno za prosudbu pitanja koja su na dnevnom redu Glavne skupštine.

Ako na sazvanoj Glavnoj skupštini kvorum ne bi bio ostvaren, naredna Glavna skupština održat će se dana 15.04.2021.g. u 14,00 sati na istom mjestu i s istim dnevnim redom te će ta Glavna skupština moći valjano odlučivati bez obzira na broj dioničara koji su na njoj zastupljeni. Dane punomoći za sazvanu Glavnu skupštinu vrijede i za narednu Glavnu skupštinu.

 JELSA d.d.

Predsjednik Uprave Anton Glumac